Lav et referat af nedenstående tekst:

Tekst:
En uoverensstemmelse mellem to mænd i 20'erne endte onsdag aften ved 18-tiden med et knivopgør på Thistedvej i Nørresundby. Det bekræfter vagtchef René Kortegaard fra Nordjyllands Politi. - Vi får anmeldelsen ind fra den ene af de to mænd, som fortæller, de har været oppe og slås. Politiet modtog anmeldelsen klokken 17.49. Ingen af de to mænd kom alvorligt til skade, oplyser vagtchefen. - Begge har sår og skrammer - den ene har et snitsår på hånden, mens den anden har været en tur forbi skadestuen. Han er dog udskrevet igen, fortæller René Kortegaard. Begge mænd er anholdt og skal nu afhøres. I morgen vil de to blive fremstillet i grundslovsforhør. Bliver de sigtet, vil der formenlig være tale om en sigtelse for grov vold, oplyser vagtchefen.

Referat:
Ingen af mændene kom alvorligt til skade under knivstikkeriet. Den ene blev tilset på hospitalet, men er udskrevet igen. De skal nu afhøres og muligvis sigtes for grov vold.